รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย เป็นประธานประชุมขับเคลื่อนและติดตามนโยบายของรัฐบาลและภารกิจสำคัญของกระทรวงมหาดไทย เน้นย้ำผู้ว่าฯ ต้องทำงานเชิงรุก เข้าถึงปัญหา รอบรู้งานพื้นที่
วันจันทร์ที่ 10 กันยายน 2561
รัฐมนตรีว่าการกระทรวงมหาดไทย เป็นประธานประชุมขับเคลื่อนและติดตามนโยบายของรัฐบาลและภารกิจสําคัญของกระทรวงมหาดไทย เน้นย้ําผู้ว่าฯ ต้องทํางานเชิงรุก เข้าถึงปัญหา รอบรู้งานพื้นที่
รัฐมนตรีว่าการกระทรวงมหาดไทย เป็นประธานประชุมขับเคลื่อนและติดตามนโยบายของรัฐบาลและภารกิจสําคัญของกระทรวงมหาดไทย เน้นย้ําผู้ว่าฯ ต้องทํางานเชิงรุก เข้าถึงปัญหา รอบรู้งานพื้นที่
เมื่อวัันที่ 9 ก.ย. 61 เวลา 09.00 น. ณ ห้องเมจิก 3 ชั้น 2 โรงแรมมิราเคิล แกรนด์ คอนเวนชั่น ถ.วิภาวดีรังสิต กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมขับเคลื่อนและติดตามนโยบายของรัฐบาลและภารกิจสําคัญของกระทรวงมหาดไทย ประจําปีงบประมาณ พ.ศ. 2561 โดยมี นายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย อธิบดี หัวหน้าหน่วยงานรัฐวิสาหกิจ ผู้ว่าราชการจังหวัด หัวหน้าส่วนราชการ และผู้เกี่ยวข้อง เข้าร่วมการประชุม รวม 162 คน
พลเอก อนุพงษ์ฯ กล่าวว่า ผู้ว่าราชการจังหวัดต้องขับเคลื่อนงานในฐานะผู้บัญชาการพื้นที่แทนรัฐบาล (Area Manager) เน้นการทํางานเชิงรุก เข้าถึงปัญหา รอบรู้ รับผิดชอบภารกิจทั้งในเชิงนโยบาย (Agenda) อํานาจหน้าที่ (Function) และ พื้นที่ (Area) โดยต้องใช้กลไกมหาดไทยทั้งท้องที่ และท้องถิ่น ตอบสนองการขับเคลื่อนภารกิจในการ "บําบัดทุกข์ บํารุงสุข"โดยยึดประโยชน์ของสาธารณะและความต้องการของพี่น้องประชาชนเป็นสําคัญ
ด้านการเทิดทูนสถาบันของชาติในพื้นที่ ขอให้ผู้ว่าราชการจังหวัดน้อมนําศาสตร์พระราชา มาสืบสาน รักษา ต่อยอดในพื้นที่ และดําเนินโครงการจิตอาสาพระราชทานตามแนวพระราชดําริ "เราทําความ ดี ด้วยหัวใจ" ของสมเด็จพระเจ้าอยู่หัว รวมทั้งส่งเสริมให้คนมีคุณธรรม จริยธรรม ผ่านกลไกสถาบันครอบครัว ให้เด็ก เยาวชย และประชาชน มีความรู้รัก สามัคคี มีความเมตตา ความซื่อสัตย์ ไม่เอาเปรียบผู้อื่น
ด้านกลไกการขับเคลื่อนการทํางานของมหาดไทย ตั้งแต่ผู้ว่าราชการจังหวัด นายอําเภอ ท้องถิ่น ท้องที่ ต้องตอบสนองต่อนโยบายรัฐบาลในการบําบัดทุกข์ บําบัดสุขให้กับประชาชน และสร้างการรับรู้ให้ประชาชนในระดับพื้นที่ในเรื่องสําคัญต่างๆ โดยผ่านระบบปฏิบัติการสื่อสารของกระทรวงมหาดไทย เช่น line@มหาดไทย หอกระจายข่าว และอื่นๆ
พลเอก อนุพงษ์ฯ เน้นย้ําว่า ผู้ว่าราชการจังหวัดต้องให้ความสําคัญกับการขับเคลื่อนยุทธศาสตร์การพัฒนาในระดับพื้นที่ (Bottom-up Appraoch) ซึ่งต้องทําให้กลไกในระดับ Area มีความเข้มแข็ง โดยยึดถือความต้องการของประชาชนเป็นหลัก ด้วยการนําความต้องการของประชาชนสะท้อนไปถึงระดับนโยบาย และการดําเนินงานตามนโยบายและภารกิจของทุกกระทรวงต้องเป็นไปตามความต้องการของประชาชน
ในส่วนของโครงการไทยนิยม ยั่งยืน ขอให้ผู้ว่าราชการจังหวัดใช้กลไกในพื้นที่ขับเคลื่อนโดยนําปัญหาความต้องการของประชาชนจากเวทีประชาคมมาพิจารณาบรรจุแผนงาน/โครงการเข้าในแผนพัฒนาระดับต่าง ๆ และส่งเสริมสนับสนุนการดําเนินโครงการ ทั้งโครงการมาตรการพัฒนาคุณภาพชีวิตผู้มีบัตรสวัสดิการแห่งรัฐ โครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ (หมู่บ้าน/ชุมชนละ 2 แสนบาท) โครงการชุมชนท่องเที่ยว OTOP นวัตวิถี และการสนับสนุนงบประมาณโดยสํานักงานกองทุนหมู่บ้านและชุมชนเมืองแห่งชาติ
ด้านการจัดการสาธารณภัย ขอให้ผู้ว่าราชการจังหวัดในฐานะผู้อํานวยการป้องกันและบรรเทาสาธารณภัยจังหวัดต้องประเมินสถานการณ์ และบริหารจัดการบุคลากร รวมทั้งบูรณาการการทํางานกับทุกภาคส่วนเพื่อช่วยเหลือประชาชนผู้ประสบภัยได้อย่างทันท่วงทีและเป็นระบบ และต้องแถลงข่าวสร้างการรับรู้กับประชาชน เพื่อไม่เกิดความสับสน
ในส่วนของการบริหารจัดการขยะ ผู้ว่าราชการจังหวัดต้องนํานโยบายการบริหารจัดการขยะมูลฝอยของประเทศไปกํากับและให้คําแนะนําองค์กรปกครองส่วนท้องถิ่นในการจัดการสิ่งปฏิกูลและมูลฝอยตั้งแต่ต้นทาง คือ การคัดแยกขยะจากครัวเรือน การใช้หลัก 3Rs (Reuse Reduce Recycle) กลางทาง คือ การคัดแยกขยะขององค์กรปกครองส่วนท้องถิ่น และปลายทางคือ การขับเคลื่อนให้กลุ่มพื้นที่ในการจัดการมูลฝอยองค์กรปกครองส่วนท้องถิ่น (Clusters) ให้เกิดการดําเนินงานอย่างถูกต้อง เหมาะสม และพิจารณากลั่นกรองโครงการจัดการมูลฝอยที่มอบให้เอกชนหรือร่วมดําเนินการกับภาคเอกชน เป็นต้น นอกจากนี้ ผู้ว่าราชการจังหวัดในฐานะผู้รับผิดชอบพื้นที่ต้องสร้างความเข้าใจแก่ประชาชนให้เห็นถึงความสําคัญของการแก้ไขปัญหาขยะอย่างยั่งยืน รวมทั้งใช้กลไกท้องที่ ท้องถิ่น รณรงค์ให้ประชาชนช่วยกันดูแลรักษาความสะอาดพื้นที่สาธารณะในทุกจังหวัด และการบําบัดน้ําเสียในทุกพื้นที่
ในด้านการป้องกันและแก้ไขปัญหายาเสพติด ผู้ว่าราชการจังหวัดในฐานะผู้อํานวยการรักษาความมั่นคงภายในจังหวัด (ผอ.รมน.จังหวัด) ดําเนินการบูรณาการกําลังพลทั้งทหาร ตํารวจ และพลเรือน ในการป้องกัน ปราบปราม ระงับ ยับยั้ง ตัดอุปสงค์ อุปทานของยาเสพติด และการแก้ไขปัญหาอาชญากรรมในพื้นที่ เพื่อให้เกิดความสงบเรียบร้อย และความปลอดภัยในชีวิต ทรัพย์สินของประชาชน รวมทั้งความปลอดภัยของนักท่องเที่ยว
ด้านการกําจัดผักตบชวา ให้ทุกจังหวัดดําเนินการตามมาตรการกําจัดผักตบชวาอย่างต่อเนื่อง (เก็บเล็ก) ในแหล่งน้ําปิด โดยจัดทําแผนบริหารจัดการ บูรณาการและรณรงค์ให้ประชาชนทุกภาคส่วนร่วมกําจัดผักตบชวา และหากเกินกําลังให้ประสานกรมโยธาธิการและผังเมืองดําเนินการ